Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Κοινότητα στο Συμβούλιο Σύνδεσης το οποίο ιδρύθηκε με την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, όσον αφορά τη βελτίωση των εμπορικών διακανονισμών για τα μεταποιημένα γεωργικά προϊόντα που προβλέπονται στο πρωτόκολλο αριθ. 2 της Ευρωπαϊκής Συμφωνίας μεταξύ των Ευρωπαϊκών Κοινοτήτων και της Δημοκρατίας της Λετονίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με το άρθρο 19 της Ευρωπαϊκής Συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, που εγκρίθηκε με απόφαση του Συμβουλίου και της Επιτροπής (98/98/ΕΚ, ΕΚΑΧ, Ευρατόμ) της 19ης Δεκεμβρίου 1997 [1], το πρωτόκολλο αριθ. 2 θεσπίζει τους εμπορικούς διακανονισμούς για τα μεταποιημένα γεωργικά προϊόντα που απαριθμούνται σ' αυτό. Σύμφωνα με το άρθρο 2, παράγραφος 1, του πρωτοκόλλου για την προσαρμογή των εμπορικών πτυχών της ευρωπαϊκής συμφωνίας, προκειμένου να ληφθεί υπόψη η ένταξη της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και το αποτέλεσμα των διαπραγματεύσεων του Γύρου της Ουρουγουάης σχετικά με τη γεωργία, συμπεριλαμβανομένων των βελτιώσεων που έχουν επιφερθεί στις ισχύουσες προτιμησιακές συμφωνίες, που εγκρίθηκαν με απόφαση του Συμβουλίου (1999/790/ΕΚ) της 18ης Μαΐου 1998 [2], το πρωτόκολλο αριθ. 2 της ευρωπαϊκής συμφωνίας αντικαταστάθηκε με το κείμενο που περιέχεται στο παράρτημα του εν λόγω πρωτοκόλλου.

[1] ΕΕ L 26 της 2.2.1998, σ. 1.

[2] ΕΕ L 317 της 10.12.1999, σ 1.

Κατά την εξέταση της εντολής που πρότεινε η Επιτροπή για τη βελτίωση του κεφαλαίου των Ευρωπαϊκών Συμφωνιών το οποίο αφορά τη γεωργία, τα κράτη μέλη ζήτησαν από την Επιτροπή να διαπραγματευθεί την παράλληλη βελτίωση της πρόσβασης στην αγορά των μεταποιημένων γεωργικών προϊόντων. Οι εν λόγω διαπραγματεύσεις έχουν ως νομική βάση τις σχετικές διατάξεις του προαναφερθέντος πρωτοκόλλου αριθ. 2.

Κατόπιν του συγκεκριμένου αιτήματος του Συμβουλίου, η Επιτροπή άρχισε διαπραγματεύσεις με την αντιπροσωπεία της Δημοκρατίας της Λετονίας με σκοπό την καλύτερη πρόσβαση στις αγορές.

Τα δύο συμβαλλόμενα μέρη κατέληξαν σε τεχνική συμφωνία που προβλέπει την αμοιβαία κατάργηση των εισαγωγικών δασμών επί των προϊόντων που υπόκεινται σε ποσοστώσεις, εφόσον στην αύξηση της ποσόστωσης κατ' αξία συνυπολογίζεται η παραδοσιακή ροή των εμπορικών συναλλαγών, καθώς και οι παραχωρήσεις για τα νέα προϊόντα.

Επιπροσθέτως, η νέα συμφωνία πρέπει να επεκταθεί στο εμπόριο όλων των μεταποιημένων γεωργικών προϊόντων.

Ως εκ τούτου, προτείνεται στο Συμβούλιο να εγκρίνει την παρούσα πρόταση απόφασης του Συμβουλίου Σύνδεσης, η οποία αποβλέπει στην προσαρμογή του πρωτοκόλλου αριθ. 2.

2001/0041 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Κοινότητα στο Συμβούλιο Σύνδεσης το οποίο ιδρύθηκε με την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, όσον αφορά τη βελτίωση των εμπορικών διακανονισμών για τα μεταποιημένα γεωργικά προϊόντα που προβλέπονται στο πρωτόκολλο αριθ. 2 της Ευρωπαϊκής Συμφωνίας μεταξύ των Ευρωπαϊκών Κοινοτήτων και της Δημοκρατίας της Λετονίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

Τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με την πρώτη φράση του άρθρου 300, παράγραφος 2,

την πρόταση της Επιτροπής,

Εκτιμώντας τα εξής:

(1) η Ευρωπαϊκή Συμφωνία [3] καθιερώνει τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου.

[3] ΕΕ L 26 της 2.2.1998, σ. 1.

(2) το πρωτόκολλο αριθ. 2, όπως τροποποιήθηκε από το πρωτόκολλο που ρυθμίζει τις εμπορικές πτυχές της ευρωπαϊκής συμφωνίας [4], προκειμένου να ληφθεί υπόψη η ένταξη της δημοκρατίας της αυστρίας, της δημοκρατίας της φινλανδίας και του βασιλείου της σουηδίας στην ευρωπαϊκή ένωση, καθώς και το αποτέλεσμα των διαπραγματεύσεων του γύρου της ουρουγουάης σχετικά με τη γεωργία, θεσπίζει τους εμπορικούς διακανονισμούς για τα μεταποιημένα γεωργικά προϊόντα μεταξύ της κοινότητας και της λετονίας.

[4] ΕΕ L 317 της 10.12.1999, σ 1.

(3) βάσει του άρθρου 1, παράγραφος 2, του πρωτοκόλλου αριθ. 2, το Συμβούλιο Σύνδεσης αποφασίζει, ειδικότερα, για οποιαδήποτε τροποποίηση των δασμών που αναφέρονται στα παραρτήματα του εν λόγω πρωτοκόλλου, καθώς και για την αύξηση ή την κατάργηση των δασμολογικών ποσοστώσεων.

(4) βάσει του άρθρου 2, δεύτερη περίπτωση, του εν λόγω πρωτοκόλλου, το Συμβούλιο Σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά από μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα,

ΑΠΟΦΑΣΙΖΕΙ:

Άρθρο μόνο

Η θέση που πρέπει να λάβει η Κοινότητα στο Συμβούλιο Σύνδεσης το οποίο ιδρύθηκε με την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, όσον αφορά τη βελτίωση του πρωτοκόλλου αριθ. 2 σχετικά με τις διμερείς εμπορικές συναλλαγές μεταποιημένων γεωργικών προϊόντων, πρέπει να βασίζεται στο σχέδιο απόφασης του Συμβουλίου Σύνδεσης που επισυνάπτεται στην παρούσα απόφαση.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Πρόταση

ΑΠΟΦΑΣΗΣ ΑΡΙΘ. .../2001 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΛΕΤΟΝΙΑΣ

σχετικά με τη βελτίωση των εμπορικών διακανονισμών για τα μεταποιημένα γεωργικά προϊόντα που απαριθμούνται στο πρωτόκολλο αριθ. 2 της Ευρωπαϊκής Συμφωνίας

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

την Ευρωπαϊκή Συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου, και ιδίως τα άρθρα 1 και 2 του πρωτοκόλλου αριθ. 2,

Εκτιμώντας τα εξής:

(1) το πρωτόκολλο αριθ. 2 θεσπίζει τους εμπορικούς διακανονισμούς για τα μεταποιημένα γεωργικά προϊόντα μεταξύ της Κοινότητας και της Λετονίας.

(2) βάσει του άρθρου 1, παράγραφος 2, το Συμβούλιο Σύνδεσης αποφασίζει, ειδικότερα, για οποιαδήποτε τροποποίηση των δασμών που αναφέρονται στα παραρτήματα του πρωτοκόλλου αριθ. 2, καθώς και για την αύξηση ή την κατάργηση των δασμολογικών ποσοστώσεων.

(3) βάσει του άρθρου 2, δεύτερη περίπτωση, του παρόντος πρωτοκόλλου, το Συμβούλιο Σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά από μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα.

(4) Είναι σκόπιμο να ανοιχθούν, εντός του 2001, οι ετήσιες ποσοστώσεις που προβλέπονται στα παραρτήματα I και ΙΙ της παρούσας απόφασης. Δεδομένου ότι οι εν λόγω ετήσιες ποσοστώσεις θα ανοιχθούν μόνο μετά την 1η Ιανουαρίου 2001, σε ημερομηνία που πρόκειται να καθοριστεί, θα πρέπει να μειωθούν κατά την ποσότητα που αντιστοιχεί στη διανυθείσα περίοδο,

ΑΠΟΦΑΣΙΖΕΙ:

Άρθρο 1

Τα παραρτήματα I και II και το πρωτόκολλο αριθ. 2 για το εμπόριο μεταποιημένων γεωργικών προϊόντων μεταξύ της Κοινότητας και της Λετονίας συμπληρώνονται με τα παραρτήματα I και II της παρούσας απόφασης.

Άρθρο 2

Οι ετήσιες ποσοστώσεις για το 2001 οι οποίες προβλέπονται στα παραρτήματα Ι και ΙΙ της παρούσας απόφασης θα μειωθούν αναλογικά, λαμβάνοντας υπόψη τη διανυθείσα, σε πλήρεις μήνες, περίοδο

Άρθρο 3

Η παρούσα απόφαση αρχίζει να ισχύει την πρώτη ημέρα του δεύτερου μήνα που έπεται της έγκρισής της.

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I

Πίνακας 1: Ποσοστώσεις που εφαρμόζονται κατά την εισαγωγή στην Κοινότητα εμπορευμάτων καταγωγής Λετονίας

TTTABLE

Πίνακας 2: Δασμοί που επιβάλλονται κατά την εισαγωγή στην Κοινότητα εμπορευμάτων καταγωγής Λετονίας

Σημείωση: Οι δασμοί που παρατίθενται στον ακόλουθο πίνακα μειώνονται κατά 10%. Τα ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών (AD S/ZR και AD F/MR), που επιβάλλονται κατά την εισαγωγή στην Κοινότητα εμπορευμάτων που περιλαμβάνονται στον ακόλουθο πίνακα είναι αυτά που αναγράφονται στον πίνακα 2 (β) (από 1.7.2000) του παραρτήματος 1 του κανονισμού (EΚ) αριθ. 2204/1999 της Επιτροπής της 12ης Οκτωβρίου 1999 (σελίδες 775 έως 787 της ΕΕ L 278 της 28ης Οκτωβρίου 1999).

TTTABLE

Πίνακας 3: Βασικά ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών που ισχύουν για την εισαγωγή στην Κοινότητα των εμπορευμάτων που απαριθμούνται στον πίνακα 2

Βασικό προϊόν // Συντελεστής ΜΕΚ 1.7.2000 (EUR/100 kg)

(1) // (2)

Σιτάρι μαλακό // 9,504

Σιτάρι σκληρό // 14,752

Σίκαλη // 9,261

Κριθάρι // 9,261

Καλαμπόκι // 9,395

Ρύζι αποφλοιωμένο σε κόκκους μακρούς // 26,432

Αποκορυφωμένο γάλα σε σκόνη // 118,800

Πλήρες γάλα σε σκόνη // 130,432

Βούτυρο // 189,562

Ζάχαρη άσπρη // 41,928

ΠΑΡΑΡΤΗΜΑ II

Πίνακας 1 : Ποσοστώσεις που εφαρμόζονται κατά την εισαγωγή στη Λετονία εμπορευμάτων κοινοτικής καταγωγής

TTTABLE

Πίνακας 2: Δασμοί που επιβάλλονται κατά την εισαγωγή στη Λετονία εμπορευμάτων κοινοτικής καταγωγής

Σημείωση: Οι δασμοί είναι μηδενικοί κατά την εισαγωγή στη Λετονία μεταποιημένων γεωργικών προϊόντων κοινοτικής καταγωγής τα οποία εμπίπτουν στο πεδίο εφαρμογής του κανονισμού (ΕΚ) αριθ. 3448/93 όπως τροποποιήθηκε και τα οποία δεν αναφέρονται στον παρακάτω πίνακα.

TTTABLE

TTTABLE